工作記憶

工作記憶係記憶功能嘅一種，負責暫時儲起個心靈用緊嘅資訊，並且對呢啲資訊作出運算，可以話係短期記憶一種。

概論 

喺 1974 年，英國心理學家亞倫·伯特里同加拉咸·希卓提出咗工作記憶呢個概念，指短期內儲住啲資訊，兼且對呢啲資訊作出運算嘅記憶功能。喺伯特里工作記憶模型嗰個基礎版本入面，短期記憶主要係由三大系統組成：
中央處理、
語音循環、同
視覺空間畫板，
呢三個子系統分別負責處理唔同類型嘅短期記憶資訊：
中央處理負責控制資訊喺其他工作記憶系統當中嘅流動，
聲迴負責暫時噉儲起聽覺資訊，
視空畫板負責暫時噉儲起一啲視覺資訊－
呢個分類法解釋得到某啲實驗結果，好似係對於人類嚟講，同時做兩樣同類型嘅短期記憶作業難過做兩樣唔同類型嘅作業。打後嘅研究仲有進一步噉擴張呢個模型。工作記憶模型嘅抽象圖解如下，當中箭咀係記憶資訊嘅流動：

神經對應 

有唔少心理學家都嘗試拆解工作記憶嘅神經對應。研究指，工作記憶嘅中央處理功能至少部份係由前額葉同頂葉呢兩個腦區向個腦嘅感官區域傳訊號而成嘅，呢啲腦區會向處理感官資訊嘅腦區傳訊號，話俾佢哋聽四圍環境嘅資訊入面邊啲值得留意，從而控制感官收到嘅資訊邊啲會成功經過入碼嘅過程進入工作記憶。一旦啲資訊成功噉入咗去工作記憶嗰度，個前額葉同頂葉會係噉互射訊號嚟維持住啲資訊。

短期記憶
隨機存取記憶體

攷 

記憶